Na osnovu čl.365. Zakona o privrednim društvima (Službeni glasnik RS br 36/2011, 99/2011, 83/2014-dr. Zakon i 57/2015, 44/2018, 95/2018, 91/2019 i 109/2021) i čl.40. Statuta Akcionarskog društva Metalna industrija ALFA-PLAM Vranje, Odbor direktora Akcionarskog društva Metalna industrija ALFA-PLAM Vranje, dana 29.06.2023. godine, doneo je

**O D L U K U**

O sazivanju vanredne Skupštine koja će se održati van sedišta društva, u Beogradu, u ul. Požeška 65b, dana 31.07.2023. godine, sa početkom u 11:00 časova.

 Za ovu sednicu Odbor direktora je predložio sledeći

**D N E V N I R E D**

 **I PRETHODNI POSTUPAK**

1. Otvaranje sednice Supštine
2. Izbor predsednika skupštine
3. Imenovanje zapisničara i tri člana komisije za glasanje
4. Izveštaj Komisije za glasanje (utvrđivanje kvoruma za rad sednice Skupštine)

**II REDOVNI POSTUPAK**

1. Usvajanje zapisnika sa redovne sednice Skupštine akcionara ALFA-PLAM-a;
2. Usvajanje odluke o promeni pravne forme;
3. Usvajanje odluke o izmeni osnivačkog akta;
4. Usvajanje odluke o razrešenju članova organa AD;
5. Usvajanje odluke o imenovanju organa DOO;
6. Usvajanje izveštaja o potrebi sprovođenja promene pravne forme;

**NAPOMENA:**

1. Dan utvrđivanja liste akcionara za učešće na Skupštini je 21.07.2023. godine - DAN AKCIONARA;
2. Pravo glasa na Skupštini ima akcionar, odnosno njegov punomoćnik sa najmanje 0,1% akcija od ukupnog broja izdatih akcija sa pravom glasa odnosno 142 akcije;
3. Akcionari koji ne poseduju najmanje 142 akcije ne mogu se udruživati i davanjem punomoćja ovlastiti punomoćnika da ih zastupa na sednici Skupštine i prema njihovim nalozima glasa po tačkama dnevnog reda;
4. Predstavnici pravnih lica odnosno punomoćnici akcionara su obavezni da punomoćja dostave društvu najkasnije tri dana pre dana održavanja sednice skupštine;
5. Punomoćnik akcionara ne može biti lice koje je zaposleno u Društvu;
6. Akcionar koji ne učestvuje u radu skupštine može glasati pisanim putem, u kojem slučaju je dužan da overi potpis na formularu za glasanje, u skladu sa Zakonom kojim se uređuje overa potpisa;
7. Poziv za sednicu Skupštine i predlozi svih odluka objavljuju se bez prekida na internet stranici Društva [www.alfa-plam.rs](http://www.alfa-plam.rs) kao i materijal za samu sednicu Skupštine tokom vremena upućivanja poziva i održavanja sednice, a materijali se mogu razgledati i u prostorijama društva svakog radnog dana u vremenu od 08:00-16:00 časova.

 Predsednik Odbora direktora

 Avram Milenković